Kord on kinnitatud Torgu Kogukonnamaja MTÜ juhatuse laiendatud koosolekul

20.detsembril 2014.aastal juhatuse otsusega.

KOGUKONNAMAJA TRAKTORI KASUTAMISE KORD

1. Traktori heaperemeheliku kasutamise ja tehnilise korrasoleku eest vastutab Peeter Aadussoo, kes esitab traktori ka korralisele tehnilisele ülevaatusele. Kõik teised kasutajad saavad traktorit kasutada ainult tema teadmisel ja loal, saavad traktori tema käest ja annavad pärast traktori talle üle. Peeter Aadussool on õigus kooskõlastatult Epp Petroviga määrata kedagi traktori passis registreeritud isikutest end asendama.
2. Traktori dokumentatsiooni korrasoleku, liikluskindlustuse olemasolu, liikluskindlustuse ja tehniliste ülevaatuste eest tasumise eest vastutab juhatuse liige Epp Petrov.
3. Traktorit hoitakse üldjuhul Mägil, Iide külas. Kui mõni kasutaja tahab tööde efektiivsema tegemise põhjusel jätta traktori teatavaks ajaks hoiule oma juurde, siis seda lubatakse ainult Peeter Aadussoo teadmisel juhatuse liikme Epp Petrovi poolt.
4. Teostatud töö eest maksavad kliendid üldjuhul sularahas ja neile väljastatakse sularahaarve. Sularahaarvete õige väljastamise ja kassa seisu eest vastutab Ülle Aadussoo. Vähemalt üks kord kuu jooksul, tavaliselt kas kuu viimasel või eelviimasel päeval, antakse sularahaarvete koopiad ja kassas olev sularaha koos kassadokumentidega üle raamatupidamisele. Lubatud on kassas oleva sularaha eest osta kütust traktoriteenuse osutamiseks. Kütuse ostmisel saadud sularahaarved peavad olema kassadokumentide juures.
5. Kui klient soovib maksta ülekandega, siis väljastatakse talle ülekandearve raamatupidaja Epp Petrovi poolt. Andmed ülekandearve tegemiseks esitab klient kas otse raamatupidaja Epp Petrovile või annab need teenuse osutajale Peeter Aadussoole edastamiseks – andmeteks on: kliendi nimi, aadress, teenuse osutamise aeg tundides, soodustuse olemasolu ja arve kättetoimetamise aadress.
6. Teenuse hind on vastavalt kalkulatsioonile 30 eurot ühe tunni teenuse osutamise eest. Lubatud on vajadusel Torgu valla elanikele teha 10% soodustust – seega 27 eurot ühe tunni teenuse osutamise eest. Erandkorras on lubatud teha teenust ka kliendi poolt soetatud kütusega, sel juhul on tunni hind 10 eurot madalam. Erandi lubamise otsustab teenuse osutaja iga kord eraldi ja informeerib sellest juhatuse liiget Epp Petrovit.
7. Teenust tellitakse üldjuhul otse Peeter Aadussoo telefonilt. Võimalik on tellida ka läbi Ülle Aadussoo või Epp Petrovi. Tellimuse vastuvõtmise kinnituse annab ikkagi Peeter Aadussoo, sest temal on igal hetkel ülevaade sellest, millal, kes ja kus traktorit kasutab. Teenuse osutamise aja ja võimalikkuse otsustab üldjuhul Peeter Aadussoo. Kui tal ei ole mingil põhjusel seda võimalik teha, siis Ülle Aadussoo. Ja kui neil kummalgi ei ole võimalik seda teha, siis Epp Petrov.
8. Traktoriga tohivad teenust osutada ilma juhatuse liiget Epp Petrovit teavitamata ainult traktori passis registreeritud kasutajad: Peeter Aadussoo, Vaido Aadussoo, Ülle Aadussoo, Ülo Valmas, Ene Leppik, Marko Õunpuu. Teised isikud saavad selleks õiguse juhatuse liikme Epp Petrovi poolt väljastatud volituse alusel. Volitusi annab juhatuse liige Epp Petrov välja vaid kooskõlastatult eelnevalt nimetatud kasutajatega.